ΓΡΑΠΤΗ ΕΡΩΤΗΣΗ E-0720/02

υποβολή: Erik Meijer (GUE/NGL) προς την Επιτροπή

(15 Μαρτίου 2002)

Θέμα: Απώλεια ηλεκτρισμού κατά τη μεταφορά και διανομή του σε μεγάλες αποστάσεις και χρηματοπιστωτικά μέσα για τον περιορισμό αυτής της απώλειας

1. Γνωρίζει η Επιτροπή ότι η μεταφορά ηλεκτρισμού σε μεγάλη απόσταση οδηγεί σε μεγάλες απώλειες οι οποίες αυξάνονται στο μέτρο που η απόσταση γίνεται μεγαλύτερη και ότι παράλληλα κάθε μετατροπή του επιπέδου τάσεως μέσω μετασχηματιστών προκαλεί απώλεια και ότι αυτό π.χ. έχει ως συνέπεια οι διανομείς ενέργειας στην Ολλανδία οι οποίοι εισάγουν όσο το δυνατόν περισσότερη φθηνή ενέργεια από τη Γαλλία και τη Γερμανία να χάνουν ετησίως 5 εκατομμύρια 5 kwh ενέργειας, ήτοι το 5 % του συνόλου εσωτερικής ενεργειακής κατανάλωσης·

2. Θεωρεί η Επιτροπή ευκταίο να περιορισθούν αυτές οι απώλειες με στόχο να καταστεί όσο το δυνατόν περισσότερο ευνοϊκή η σχέση μεταξύ της μόλυνσης του περιβάλλοντος λόγω της παραγωγής ηλεκτρισμού και της διαθέσιμης ποσότητας ενέργειας·

3. Είναι δυνατόν κατά τη γνώμη της να περιορισθεί η απώλεια ενέργειας μέσω καλύτερου συντονισμού μεταξύ των τόπων εγκατάστασης των μονάδων παραγωγής ηλεκτρισμού και των επιχειρήσεων που καταναλώνουν πολύ ενέργεια και μέσω της βελτιώσεως της ποιότητας του δικτύου μεταφοράς ηλεκτρισμού·

4. Είναι δυνατόν κατά τη γνώμη της να περιορισθεί μέσω του τιμολογίου — το οποίο σήμερα διατηρείται το ίδιο για την μεταφορά ηλεκτρισμού τόσο για μικρές όσο και για μεγάλες αποστάσεις — η διανυόμενη απόσταση ούτως ώστε να παρεμποδισθούν οι προβλέψιμες απώλειες·

5. Αποτελεί άραγε η δυνατότητα πουποστηρίζεται από το Ολλανδικό Ινστιτούτο Έρευνών Nyfer, δηλ. η διεύρυνση στις επιχειρήσεις μεταφορών και διανομείς που καταναλώνουν αφειδώς ενέργεια, του ενεργειακού φόρου ή ecotax ο οποίος τώρα επιβάλλεται στους μικρούς καταναλωτές ηλεκτρισμού, το κατάλληλο μέσον κατά την άποψη της Επιτροπής ώστε να παρεμποδισθούν μελλοντικά οι συνεχιζόμενες απώλειες μεταφοράς·

6. Ποιες δυνατότητες διαθέτει η Επιτροπή προκειμένου να ενθαρρύνει τα κράτη μέλη, στο πλαίσιο της ισχύουσας οδηγίας, να προσαρμόσουν τα φορολογικά τους συστήματα και τα τιμολόγιά τους για την μεταφορά ηλεκτρισμού·

7. Ποιες άλλες συγκεκριμένες πρωτοβουλίες αναλαμβάνει η Επιτροπή προκειμένου να περιορίσει περαιτέρω τις απώλειες κατά τη διανομή ηλεκτρισμού·

Πηγή: Ημερήσια εφημερίδα De Stem της 21.2.2002

Απάντηση της κας de Palacio Εξ ονόματος της Επιτροπής

(25 Απριλίου 2002)

1. Η Επιτροπή γνωρίζει ότι οι απώλειες αποτελούν αναπόφευκτο μέρος της μεταφοράς και διανομής ηλεκτρικής ενέργειας.

2. Η Επιτροπή θεωρεί ότι πρέπει να επιδιωχθεί ο περιορισμός των απωλειών κατά την μεταφορά ηλεκτρικής ενέργειας. Εναπόκειται κατά κύριο λόγο στους εθνικούς φορείς που είναι αρμόδιοι για τα συστήματα μεταφοράς και διανομής να λάβουν τα απαραίτητα μέτρα για τον περιορισμό των απωλειών,πό το κανονιστικό πλαίσιο που έχουν καθορίσει οι εθνικές νομοθετικές και ρυθμιστικές αρχές. Επιπλέον, στο πλαίσιο του Ευρωπαϊκού Forum Ρυθμιστικών Αρχών Ηλεκτρικής Ενέργειας έχει επιτευχθεί πρόοδος ώστε να εξασφαλισθεί ότι το Ευρωπαϊκό σύστημα τιμολόγησης για τις διασυνοριακές συναλλαγές προβλέπει να αποδίδονται επακριβώς οι δαπάνες για την μεταφορά ηλεκτρικής ενέργειας, περιλαμβανομένων των απωλειών, και εφαρμόζεται σε εκείνους που ευθύνονται γι' αυτές τις δαπάνες.

3. Το μέγεθος των απωλειών είναι δυνατόν να μειωθεί με την βελτίωση της ποιότητας του δικτύου ηλεκτρικής ενέργειας και, σύμφωνα με τις πληροφορίες που διαθέτει η Επιτροπή, σημαντικό μέρος των επενδύσεων στο δίκτυο από τους εθνικούς διαχειριστές των συστημάτων μεταφοράς αποσκοπεί στον περιορισμό των απωλειών ηλεκτρικής ενέργειας. Η βελτίωση του συντονισμού μεταξύ της παραγωγής και της κατανάλωσης ηλεκτρικής ενέργειας θα μπορούσε επίσης να συμβάλει στον περιορισμό των απωλειών.

4. Όπως προαναφέρθηκε, ο περιορισμός των απωλειών είναι δυνατόν να ενθαρρυνθεί με την πρόβλεψη γεωγραφικών διαφοροποιήσεων στα τιμολόγια πρόσβασης στο δίκτυο, έτσι ώστε να αποθαρρύνεται η δημιουργία νέων μονάδων ηλεκτροπαραγωγής ή κατανάλωσης σε τόπους όπου οι απώλειες του δικτύου θα ήταν ιδιαιτέρωςψηλές. Η Επιτροπή, στην πρότασή της για Κανονισμό σχετικά με τις συνθήκες πρόσβασης στο δίκτυο για τις διασυνοριακές συναλλαγές ηλεκτρικής ενέργειας(1), πρότεινε, στο άρθρο 4, όσον αφορά τα εθνικά τέλη πρόσβασης κατά περίπτωση, το ύψος των τελών που εφαρμόζονται στους παραγωγούς ή/και τους καταναλωτές να επισημαίνει γεωγραφικές διαφοροποιήσεις και να λαμβάνειπόψη το μέγεθος των απωλειών δικτύου και την συμφόρηση που προκλήθηκαν.

5. Η Επιτροπή θεωρεί ότι όλες οι δυνατότητες για τον περιορισμό των απωλειών πρέπει να συνεξετασθούν εποικοδομητικά και ενθαρρύνει όλες τις προσπάθειες εν προκειμένω. Εφόσον δενφίσταται κοινοτικό πλαίσιο για την φορολόγηση της ενέργειας, οι φόροι που επιβάλλονται για την ενέργεια αποτελούν θέμα επικουρικότηταςπό τον όρο ότι τηρούνται οι γενικοί κανόνες της συνθήκες ΕΚ, όπως π.χ. εκείνοι που αφορούν τις κρατικές ενισχύσεις.

6. Η οδηγία για την ηλεκτρική ενέργεια δεν προβλέπει διατάξεις σχετικά με την φορολόγηση. Η Επιτροπή πρότεινε κοινοτικό πλαίσιο για την φορολόγηση της ηλεκτρικής ενέργειας το 1997, που ωστόσο δεν έχει ακόμη εγκριθεί από το Συμβούλιο.

7. Στην ανακοίνωση σχετικά με την Ευρωπαϊκή ενεργειακήποδομή έχουν προταθεί διάφορες δράσεις για να βελτιωθεί η αποτελεσματικότητα της αξιοποίησης τηςφιστάμενης ενεργειακήςποδομής(2). Επιπλέον, στα ερευνητικά προγράμματα πλαίσια της Ευρώπης συγκαταλέγονται πολλά έργα σχετικά με την μείωση των απωλειών κατά την μεταφορά και διανομή ηλεκτρικής ενέργειας.

(1) ΕΕ C 240 E της 28.8.2001.

(2) COM(2001)775 τελικό.